
1 Mandat og rammer VINJE KOMMUNE BEDRE SAMMEN

Arbeidsgruppen har som oppdrag:
Organisering av opplæringstilbod for nye flyktningelevar – vidareføring av gjeldande modell ? 

Arbeidsgruppa har i perioden april–juni 2026 gjennomført ei samla vurdering av organiseringa av opplæringstilbodet for nye flyktningelevar i Vinje kommune. Arbeidet har omfatta gjennomgang av gjeldande praksis, vurdering av alternative organisasjonsmodellar og analyse av pedagogiske, organisatoriske og økonomiske konsekvensar.

3.0 Utredning 
Vinje kommune har over tid organisert opplæringstilbodet for nyankomne flyktningelevar gjennom ein desentral modell, der elevane startar ved sin nærskule.
I lys av auka press på kommunale ressursar og behov for langsiktig berekraft i tenestene, har det vore reist spørsmål om ei endring til ei meir sentralisert ordning kan gi betre ressursutnytting og økonomiske innsparingar. Særleg har potensialet for å samle kompetanse, redusere dobbeltkapasitet og effektivisere bruk av lærarressursar vore trekt fram som moglege gevinstar.
Samtidig må eventuelle økonomiske gevinstar vurderast opp mot konsekvensar for kvalitet, inkludering og praktisk gjennomføring. For Vinje kommune, med spreidd busetnad og relativt lågt elevtal, vil også skysskostnader og organisatorisk kompleksitet vere sentrale faktorar i ei samla vurdering.
Utgreiinga tek difor sikte på å vurdere om ei omlegging av dagens modell vil gi reelle og berekraftige økonomiske besparingar, utan at det går ut over kvaliteten i tilbodet eller grunnleggjande prinsipp for opplæringa.
Saka handlar samla sett om kommunen bør endre organiseringa med sikte på betre ressursutnytting, eller vidareføre dagens modell som i større grad vektlegg nærleik, inkludering og fleksibilitet.

Rettsleg grunnlag 
Opplæringa av nyankomne minoritetsspråklege elevar er regulert av opplæringslova, mellom anna § 2‑8 om særskild språkopplæring. Kommunen har ansvar for å sikre at elevane får eit pedagogisk forsvarleg opplæringstilbod, uavhengig av organisering. 
Val av modell ligg innanfor det kommunale handlingsrommet, så lenge krava til tilpassa opplæring, inkludering, kartlegging og forsvarleg vurdering blir oppfylte

Gjeldande praksis (desentralisera modell) 
Gjeldande modell inneber at: 
nye flyktningelevar startar på nærskulen 
skulane organiserer språkstøtte og tilpassa opplæring lokalt 
ressursar og kompetanse blir fordelte etter behov 

Modellen har vore nytta over tid og er godt forankra i praksis ved skulane.



3.1 Beskrivelse tiltak
Vurdering av endringsalternativ: Samla introduksjonsordning 
Ei sentralisert introduksjonsordning ved Åmot skule har vore vurdert som alternativ. Ei slik løysing kan styrkje fagmiljø og samle kompetanse.
Samtidig inneber ei slik omlegging prinsipielle og praktiske utfordringar knytt til transport, tilknyting til nærmiljø og gjennomføring av inkluderande opplæring.
Administrasjonen vurderer at ei sentralisering vil innebere eit systemskifte med avgrensa dokumenterbare gevinstar samanlikna med dagens model

3.2 Konsekvenser av tiltak

Grunngjeving for vidareføring av gjeldande modell 
Pedagogiske vurderingar 
· Tidleg tilknyting til nærmiljø og lokalsamfunn:  
· Elevane får raskare kontakt med jamaldringar i eige nærmiljø. 
· Inkludering i ordinært skulefellesskap frå første dag:  
· Støttar prinsippet om inkluderande opplæring. 
· God kjennskap til elev og familie lokalt:  
· Nærskulen har ofte betre føresetnader for tett samarbeid med heim og lokalmiljø. 
 
Organisatoriske vurderingar 
· Skulane har opparbeidd erfaring og rutinar for mottak av nye elevar. 
· Kommunen unngår å etablere ei ny, sentralisert eining. 
· Mindre transport og færre logistiske utfordringar i kvardagen. 
· Større fleksibilitet ved lågt og varierande elevtal. 
 
Økonomisk vurdering 
Føresetnader 
· Om lag 10 nye flyktningelevar per år. 
· Elevane fordelte på 3-4 skular. 
· Lærarårsverk (inkl. sosiale kostnader): ca. 1 000 000kr. 
· Skysskostnad per elev per år: ca. 35 000 kr. 


Kostnadsoverslag – vidareføring av gjeldande modell 

	Kostnadspost 
	Desentral modell 

	Lærarressursar (årsverk) 
	ca. 1,00 

	Kostnad lærarressurs 
	ca. 1 000 000 kr 

	Skysskostnader 
	ca. 0 kr 

	Samla årleg kostnad 
	ca. 1 000 000 kr 


 

Økonomisk vurdering 
Vidareføring av gjeldande modell gir: 
· stabile og føreseielege kostnader 
· ingen auke i skyssutgifter 
· moglegheit til å justere ressursbruk lokalt etter faktiske behov 
Samla vurdert er gjeldande modell økonomisk forsvarleg innan dagens elevgrunnlag. 

 
Risikovurdering og tiltak 
Administrasjonen er merksam på at desentral modell kan vere sårbar ved små fagmiljø. Dette kan møtast gjennom: 
· styrkt samarbeid mellom skulane 
· felles rutinar for kartlegging og dokumentasjon 
· fagleg støtte og rettleiing på tvers av einingar 
· Digitale løysingar 
 

Kostnadsoverslag – ny modell 
	Kostnadspost 
	Ny modell 

	Lærarressursar (årsverk) 
	ca. 2,00 

	Kostnad lærarressurs 
	ca. 2 000 000 kr 

	Skysskostnader 
	ca. 30.000 kr per elev = 300.000 kr 

	Samla årleg kostnad 
	ca. 2 300 000 kr 



3.3 Etc
Samla vurdering 
Gitt: 
· lågt til middels elevtal 
· geografiske avstandar i kommunen 
· omsynet til nærmiljø, inkludering og redusert skyss 
· økonomiske konsekvensar

Vurderer administrasjonen at gjeldande desentralte modell framleis er den mest føremålstenlege løysinga for Vinje kommune på noverande tidspunkt. 
 
Tilråding frå administrasjonen 
Administrasjonen tilrår at Vinje kommune vidarefører gjeldande modell for mottak og opplæring av nye flyktningelevar, med årleg evaluering og vidareutvikling av kompetanse og samhandling mellom skulane.

Oppsummerende tabell

	Navn på tiltak i Arbeidsgruppen
	Utdyping av tiltak

	1. Noverande ordning
	Økonomi: 
Føreseieleg og fleksibel modell med moglegheit for tilpassing til reelt behov.
Kompetanse: 
Skulane har over tid opparbeida seg norsk 2 via etterutdanning som er knytt mot tilsette på dei respektive einingane. Større fagmiljø kan styrke spesialisert kompetanse, men kan samstundes svekkje breidda i kompetanse lokalt.
Inkludering: 
I ordinært skulefellesskap frå første dag støttar prinsippet om inkluderande opplæring. Verdiar, normer, reglar og haldningar som elevane kan tilegne seg ved leik og relasjonar.
Pedagogisk: 
Språkutvikling går raskast når elevane får bruke språket mykje i ekte situasjonar.
Sosial inkludering er avgjerande for språkutvikling.
Segregerte løysingar over tid verkar negativt på inkludering.
Samtidig treng mange elevar målretta språkstøtte i starten.

	2. Sentralisert ordning
	Økonomi: 
Meir kostbar ordning pga noko meir bruk av pedagogisk personell som er øremerka introduksjonsklassa. Slik det er i dag så nyttast mykje av ressursen til dei som besitter kompetansen til andre oppgåver på skulen knytt mot elevar.
Med skyss utgifter for å flytte elevane frå dei einskilde einingane og til ei sentralt plassert introduksjonsklasse så reknar ein med eit påslag pålydande 1 300 000 meir en noverande ordning.
Kompetanse: 
Ei sentralisert ordning vil kunne samle og styrkje spesialisert kompetanse innan norsk som andrespråk og fleirkulturell pedagogikk. Dette kan gi eit meir robust fagmiljø med tettare kollegarettleiing og systematisk utviklingsarbeid. Samstundes kan modellen føre til mindre kompetansespreiing til dei einskilde skulane, og dermed redusere den samla kapasiteten lokalt til å møte elevane sine behov
Inkludering:
Ei eiga introduksjonsordning kan i ein oppstartsfase gi tryggleik og tilpassa opplæring i eit skjerma miljø. Samstundes kan fysisk avstand frå nærskulen og lokalmiljøet føre til redusert deltaking i det ordinære skulefellesskapet. Dette kan utfordre tidleg sosial integrering, relasjonsbygging og kjensle av tilhøyrsle.

Pedagogisk:
Modellen kan gi gode rammer for strukturert og intensiv språkopplæring, med høg grad av tilpassing og målretta innsats i startfasen. Samstundes kan redusert eksponering for jamaldringar i ordinære læringssituasjonar avgrense naturleg språkutvikling og læring gjennom samhandling. Overgangar frå introduksjonsordning til nærskule kan òg bli meir krevjande for elevane.


4. Gevinstrealisering 
Tabellen viser oversikt over arbeidsgruppens forslag til tiltak for å nå målsettingen. Tabellen inneholder navn på tiltak, kvalifisert anslag på mulig besparelse i 2026 og 2027 (når fult implementert) og forutsetninger for at tiltaket skal kunne realiseres i økonomisk innsparing. 

 
	Navn på tiltak
	Besparelse (i hele 1000)
	Forutsetninger for gevinstrealisering

	
	2027
	Årlig fra og med 2028
	Hva skal til for at den økonomiske gevinsten blir realisert

	1. Noverande ordning
	0
	0
	Fortsette med dagens ordning

	2. Sentralisert ordning
	0
	0
	Vil bli 1,3 mill dyrare pr. år.

	3.
	
	
	


 
 5. Oppsummering av hele arbeidsgruppen
	Beskrivelse
	Risiko, konsekvenser og forsvarlighet

	Arbeidsgruppa vurderer at gjeldande desentraliserte modell for opplæring av nyankomne flyktningelevar i Vinje kommune samla sett gir den beste balansen mellom pedagogisk kvalitet, inkludering, fleksibilitet og ressursbruk. Modellen legg til rette for tidleg integrering i nærmiljøet, gir skulane høve til å tilpasse opplæringa lokalt, og inneber føreseielege økonomiske rammer. Samstundes har alternativa blitt grundig vurdert, men framstår ikkje som tilstrekkeleg meir føremålstenlege gitt kommunen sine føresetnader.


	Den desentraliserte modellen inneber noko risiko knytt til små fagmiljø og sårbar kompetanse ved enkelte skular. Dette kan påverke kvaliteten dersom det ikkje blir sikra tilstrekkeleg samarbeid og kompetansedeling. Samstundes vurderer arbeidsgruppa at modellen er pedagogisk og økonomisk forsvarleg innanfor dagens rammer, føreset at det blir arbeidd systematisk med felles rutinar, fagleg støtte og utvikling av kompetanse på tvers av skulane. Ei sentralisert løysing vil kunne redusere enkelte faglege sårbarheiter, men vil samstundes medføre auka kostnader, meir omfattande logistikk og utfordringar knytt til inkludering og tilhøyrsle.




	Beløp i 1000 kr
	2027
	2028
	2029
	2030

	Tiltak
	0
	0
	0
	0

